《予久客思归以秋光都似宦情薄山色不如归意浓》
元代·仇远

江海寄孤篷，飘飘一鸥似。
汲汲谋稻粱，欲去行且止。
渊明真达者，解印如脱屣。
五斗何足云，可但折腰耻。
我尝慕其人，出仕亦漫尔。
客行入岁晏，田稼逢水毁。
逝者既如斯，吾属可去矣。
肯负白鸥盟，西湖钓秋水。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。